Aula d’acollida

A l’Aula d’Acollida es fa la immersió en la llengua catalana per a aquell alumnat de fora de Catalunya que s’acaba d’incorporar al centre.

També s’hi treballen les altres matèries instrumentals bàsiques, com castellà i matemàtiques, per tal de preparar l’alumne per a una plena integració a l’aula ordinària.

L’alumnat de l’Aula d’Acollida realitza algunes activitats amb el seu grup, com l’Educació Física, la Música, l’Educació Visual i plàstica, Socials, Experimentals, les matèries optatives i la tutoria.

I  té una assistència de 2, 5 o 9 hores a l’Aula, que es van reduint fins a fer la plena incorporació en el seu grup base.

Hi ha alumnes de tots els nivells de l’ESO i, depenent del temps que fa que són aquí, treballen d’una o altra manera, amb uns o altres materials. N’hi ha que aprenen amb materials d’iniciació i n’hi ha que ja poden preparar presentacions orals sobre diferents temàtiques i petites obres de teatre.

També són diverses les seves procedències: Pakistan, Marroc, Perú, Colòmbia, República

Un dels projectes que organitza l’aula d’acollida són les PARELLES LINGÜÍSTIQUES:

[PROJECTE JOVES GUIA-PARELLES LINGÜÍSTIQUES](https://drive.google.com/file/d/0B2ER6DZ_mnOWRmJfVU8zVy1LMmM/view?usp=sharing)

PARLES CATALÀ?

* Si parles habitualment català i estàs disposat a practicar amb un aprenent.
* Si vols contribuir a estendre l’ús de la teva llengua.
* Si t’agrada relacionar-te amb més gent i conèixer altres realitats.

Fes-te ‘voluntari’

Si parles la llengua catalana, pots participar en un projecte que iniciarem aquest any a l’Institut Santa Eulàlia.
Es tracta de facilitar que els alumnes que habitualment parlen català facin de Jove Guia/Parella Lingüística als alumnes que arriben d’un altre país i que necessiten practicar-lo.